stanford-oval/wikipedia huggingface dataset:
เฉลิมวุฒิ สง่าพล
ในนามทีมชาติไทย

เมื่อปี พ.ศ. 2520 เฉลิมวุฒิ ได้สวมเสื้อติดธงผืนแรกกับเยาวชนทีมชาติไทยชุดชนะเลิศแห่งอาเซี่ยน และสามารถพัฒนาฝีเท้าก้าวขึ้นสู่ทำเนียบทีมชาติชุดใหญ่ เมื่อ พ.ศ. 2522 เพื่อเดินทางไปแข่งขันฟุตบอล ปัค จุง ฮี คัพ (เพรสซิเด้นท์คัพ) ที่  ประเทศเกาหลีใต้ รายการเดียวกันปีต่อมา วันที่ 29 สิงหาคม พ.ศ. 2523 ทีมชาติไทย ชนะ ทีมมาเลเซีย 4-1 โดยเขาได้ทำประตูแรกในนามทีมชาติสำเร็จ  และต่อมาในระหว่าง พ.ศ. 2528 และ พ.ศ. 2529 เฉลิมวุฒิ คือ กองกลาง ที่ฟอร์มการเล่นดีที่สุดใน ทีมชาติไทย จึงยึด ครองตำแหน่งกองกลางทีมชาติอย่างถาวร เพราะสไตล์การเล่นแบบใช้สมองและเปิดลูกที่แม่นยำ จนได้รับการขนานนามจากคอลูกหนังชาวไทยทั่วไปว่า มิดฟิลด์เท้าชั่งทอง ซึ่งเขาได้ร่วมรับใช้ทีมชาติกับ ปิยะพงศ์ ผิวอ่อน เพื่อนร่วมทีมชาติ โดยต่อมาในการแข่งขันฟุตบอลซีเกมส์ ครั้งที่ 13 รอบชิงชนะเลิศ ที่ สนามศุภชลาศัย วันที่ 17 ธันวาคม พ.ศ. 2528 ทีมชาติไทย ชนะ ทีมชาติสิงคโปร์ไป 2-0 นั้น ผู้ทำทั้ง 2 ประตูของเกม คือ เฉลิมพล โดยเขากล่าวหลังจบเกมส์การแข่งขันว่า โค้ชชาวเยอรมัน มร.โบการ์ด ซีเซ่ รู้ดีว่าทีมสิงคโปร์คงจะต้องวางแผนประกบ ปิยะพงษ์ ผิว อ่อน อย่างแน่นอน จึงมอบหน้าที่ให้ผมคอยหาจังหวะยิงประตูแทนและด้วยความช่วยเหลือของเพื่อน ๆ ผมทำได้สำเร็จนอกจากความภูมิใจ ที่สามารถช่วยให้ทีมไทยคว้าเหรียญทองในบ้านของเราเองแล้ว ยังทำให้เหรียญทองรวมของทีมนักกีฬาไทย ขึ้นเป็น ๙๓ เหรียญทอง ลบสถิติเก่าของอินโดนีเซียที่เคยทำเอาไว้อีกด้วย และ ในช่วงปลายชีวิตค้าแข้ง เฉลิมวุฒิในวัย 31 ปี ยังคงได้รับความไว้วางใจจาก มร.คาร์ลอส อัลเบอร์โต้ คาวัลโย โค้ชชาวบราซิลให้ติดทีมชาติลงเล่นฟุตบอลสี่เส้าอินโดจีน กรุงเทพ ฯ และสามารถนำทัพทีมไทยคว้าแชมป์มาครองสำเร็จ เมื่อเดือน ธันวาคม พ.ศ. 2532 และ ก่อนจะลงเล่นฟุตบอลชิงแชมป์มหาวิทยาลัย ให้กับมหาวิทยาลัยธรรมศาสตร์ เฉลิมวุฒิ ประสบอาการบาดเจ็บบริเวณหัวเข่า และเพื่อเปิดโอกาสให้นักเตะคนใหม่ให้ทดสอบตัวเองจึงทำให้ต้องขอถอนตัวจากทีมชาติชุดคิงส์คัพ ครั้งที่ ๒๑ ในปี พ.ศ. 2533 และ เมื่อไม่ถึง 1 เดือน เฉลิมวุฒิ ได้ประกาศแขวนสตั๊ดกับ ฟุตบอลทีมชาติไทย โดยเขาได้ลงรับใช้ให้ทีมชาติ 176 นัด ทำประตูได้ 18 ประตู
ผู้จัดการทีม > สุโขทัย

ในวันที่ 1 กรกฎาคม พ.ศ. 2561 เฉลิมวุฒิได้เซ็นสัญญาเป็นหัวหน้าผู้ฝึกสอนของสุโขทัยที่กำลังดิ้นรนในการหนีตกชั้นจากไทยลีก ต่อมาในวันที่ 8 กรกฎาคม พ.ศ. 2561 เฉลิมวุฒิประเดิมคุมทีมในลีกนัดแรก ในนัดที่สุโขทัยบุกไปเสมอการท่าเรือที่แพตสเตเดียม 2–2 ต่อมาในวันที่ 28 กรกฎาคม พ.ศ. 2561 เฉลิมวุฒิคุมทีมชนะในลีกนัดแรก ในนัดที่สุโขทัยเปิดบ้านเอาชนะพีที ประจวบ ไปได้ 2–0
ในวันที่ 7 ตุลาคม พ.ศ. 2561 การแข่งขันไทยลีกนัดปิดฤดูกาล เฉลิมวุฒิคุมทีมสุโขทัยเปิดบ้านเอาชนะแอร์ฟอร์ซ ยูไนเต็ด ไปได้ 3–2 ทำให้สุโขทัยอยู่รอดในไทยลีกได้สำเร็จ อย่างไรก็ตาม ในวันที่ 10 ตุลาคม พ.ศ. 2561 เฉลิมวุฒิได้แยกทางกับสโมสร โดยมีลูโบเมียร์ ริสตอฟสกี เข้ารับตำแหน่งหัวหน้าผู้ฝึกสอนแทน
ผู้จัดการทีม > อยุธยา ยูไนเต็ด

ในฤดูกาล 2562 เฉลิมวุฒิเข้ารับหน้าที่ผู้จัดการสโมสรอยุธยา ยูไนเต็ด
ผู้จัดการทีม > นครราชสีมา

ในวันที่ 26 สิงหาคม พ.ศ. 2562 เฉลิมวุฒิได้เข้ารับตำแหน่งหัวหน้าผู้ฝึกสอนของนครราชสีมา แทนที่ มีลอช ยอกซิช ที่ได้ลาออกไป ต่อมาในวันที่ 14 กันยายน พ.ศ. 2562 เฉลิมวุฒิได้ประเดิมคุมทีมนัดแรก ในนัดที่นครราชสีมาออกไปเยือน การท่าเรือ ที่แพตสเตเดียม แต่ในวันนั้นมีฝนตกหนักมากจนสนามไม่เอื้ออำนวยต่อการเล่น ทำให้ต้องเลื่อนการแข่งขันออกไป ต่อมาในวันที่ 22 กันยายน พ.ศ. 2562 เฉลิมวุฒิคุมทีมชนะนัดแรก ในนัดที่นครราชสีมาเปิดบ้านแซงเอาชนะ สมุทรปราการ ซิตี้ 4–1
แหล่งข้อมูลอื่น

เฉลิมวุฒิ กำลังลงเล่นให้กับ ฟุตบอลทีมชาติไทย
พรพรรณ ฤกษ์อัตการ

| พรพรรณ ฤกษ์อัตการ |
| --- | --- |
เกิด: 10 สิงหาคม พ.ศ. 2531 (36 ปี) พรพรรณ ฤกษ์อัตการ นครสวรรค์ ประเทศไทย
ส่วนสูง: 170 ซม.
น้ำหนัก: 48 กก.
อาชีพ: นักแสดง, นางงาม ตำรวจ
ปีที่แสดง: พ.ศ. 2557 – ปัจจุบัน
ผลงานเด่น: เดียร์ - สงครามนางงาม (2557)   บุษยา - ราชินีหมอลำ (2560)   จ่าตอง - เเก้วขนเหล็ก (2562)    นางพญาโป่งค่าง - ดงพญาเย็น (2564)
สังกัด: เอ็กแซ็กท์ (2557 – ปัจจุบัน)
พรพรรณ ฤกษ์อัตการ ชื่อเล่น หงษ์หยก เป็นนักแสดง, พิธีกรและนางงามชาวไทย ได้ฉายาว่าเป็น "เจ้าแม่รับเชิญ" เพราะบทละครส่วนใหญ่จะได้แต่บทรับเชิญ
ประวัติ

เริ่ม มิสทีนไทยแลนด์ ตั้งแต่อายุ 15 ปี ต่อมา เข้าประกวด นางสาวไทย ปี 2552  มิสไทยแลนด์ไชนีสคอสมอส 2556 ได้รับรางวัล Miss TCCTV  และ มิสแกรนด์ไทยแลนด์ 2013 ได้รับรางวัล มิสบีอิ้งบอดี้ไลน์  เล่นละครเรื่องแรก เรื่อง มาลีเริงระบำ โดยรับบทเป็น น้อยหน่า ก่อนเป็นที่รู้จักจากบท เดียร์ ในละคร สงครามนางงาม
การศึกษา
ระดับมัธยมศึกษา : โรงเรียนนครสวรรค์
ระดับอุดมศึกษา : คณะการจัดการวิศวกรรม สถาบันเทคโนโลยีนานาชาติสิรินธร มหาวิทยาลัยธรรมศาสตร์ (SIIT,TU)
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2557 | มาลีเริงระบำ | น้อยหน่า | ช่อง 3 |
| 2557-2558 | สงครามนางงาม | ลลดา อาจวิชัยโย (เดียร์) | ช่องวัน 31 |
| 2558 | จัดรัก วิวาห์ลวง | หงษ์หยก (รับเชิญ) | ช่องวัน 31 |
| 2558 |  ทอฝันกับมาวิน  | ดาว (รับเชิญ) | ช่องวัน 31 |
| 2559 | เพื่อเธอ | รัตน์ลดา ธนากิจ (รับเชิญ) | ช่องวัน 31 |
| 2559 | กรุงเทพ..มหานครซ้อนรัก | เกล (รับเชิญ) | ช่องวัน 31 |
| 2559 | เสน่หาข้ามเส้น | ฝน (รับเชิญ) | ช่องวัน 31 |
| 2559 | ร่างใหม่..หัวใจเดิม | มณฑิกา (รับเชิญ) | ช่องวัน 31 |
| 2559 | เราเกิดในรัชกาลที่ ๙ เดอะซีรีส์   ตอน รักแท้ | สาวโรงงาน | ช่องวัน 31 |
| 2560 | ราชินีหมอลำ | บุษยา | ช่องวัน 31 |
| 2560 | ชีวิตเพื่อฆ่า หัวใจเพื่อเธอ | หงส์ (รับเชิญ) | ช่องวัน 31 |
| 2560 | แสบเสน่หา | ลิลลี่ (รับเชิญ) | ช่องวัน 31 |
| 2560 |  ชายไม่จริง หญิงแท้ | หงส์ (รับเชิญ) | ช่องวัน 31 |
| 2561 | เมืองมายา Live   ตอน มายาเร้นรัก | หญิง | ช่องวัน 31 |
| 2561 | บางกอกนฤมิต | สิรดา (รับเชิญ) | ช่องวัน 31 |
| 2562 | แก้วขนเหล็ก | จ่าตอง | ช่องวัน 31 |
| 2562 | สงครามนักปั้น 2 | แพร (รับเชิญ) | ช่องวัน 31 |
| 2564 | ดงพญาเย็น | นางพญาโป่งค่าง (รับเชิญ) | ช่องวัน 31 |
| 2564 | เล่ห์ลวง | แคท (รับเชิญ) | ช่องวัน 31 |
| 2565 | สร้อยสะบันงา | จำปา (รับเชิญ) | ช่อง 3 เอชดี |
| 2565 | เล่ห์ลุนตยา | ชบา | ช่อง 8 |
| 2567 | วิมานสีทอง | จันทร์จวง | ช่องวัน 31 |
| 2567 | ลมเล่นไฟ | พลับพลึง/ลิลลี่ (รับเชิญ) | ช่อง 3 เอชดี |
| 2567 | นางฟ้ากรรมกร | อุไร | ช่องวัน 31 |
ผลงาน > ซิทคอม/ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2558 | นัดกับนัด | ตอน Good Bye | นุช (รับเชิญตอนอวสาน) | เอ็มคอตเอชดี |
| 2558 | เป็นต่อ NEW SEASON | ตอน รถ ตด จูบ | บีบี (รับเชิญ) | ช่องวัน 31 |
| 2558–2559 | บ้านนี้มีรัก | ตอน แค่คิดก็ผิดแล้ว ตอน Bad Valentine | หมอนุ่น (รับเชิญ) | ช่องวัน 31 |
| 2559 | เสือ ชะนี เก้ง | ตอน เราและนาย | นาเดีย (รับเชิญ) | ช่องวัน 31 |
| 2560 |  สูตรรักชุลมุน | ตอน ไม่น่ารักเลย ตอน อย่าโกรธกันนะดาร์ลิ้ง | แอน (รับเชิญ) | ช่องวัน 31 |
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2557 |  The Room ห้องหลอกหลอน | น้อย |
ผลงาน > ละครเวที

| ปี | เรื่อง | รับบท |
| --- | --- | --- |
2556: ไฉไล
ผลงาน > พิธีกร

Life beats ออกอากาศทางช่อง จีเอ็มเอ็ม 25 ทุกวันอาทิตย์ เวลา 21.45 น.
แหล่งข้อมูลอื่น

พรพรรณ ฤกษ์อัตการ ที่เฟซบุ๊ก (เฟสบุ๊คแฟนเพจ)
พรพรรณ ฤกษ์อัตการ ที่อินสตาแกรม (อินสตราแกมแฟนคลับ)
พรพรรณ ฤกษ์อัตการ ที่อินสตาแกรม
สหภาพวิทยุสมัครเล่นนานาชาติ

| --- | --- |
International Amateur Radio Union

ชื่อย่อ: IARU
คําขวัญ: ทำงานเพื่ออนาคตของวิทยุสมัครเล่น  อังกฤษ: "Working for the Future of Amateur Radio"
ก่อตั้ง: พ.ศ. 2468; 99 ปีที่แล้ว (2468)
ประเภท: องค์การนอกภาครัฐระหว่างประเทศ (INGO)
วัตถุประสงค์: การสนับสนุน
สํานักงานใหญ่: นิววิงตัน, รัฐคอนเนทิคัต, สหรัฐ
ภูมิภาคที่รับผิดชอบ : ทั่วโลก
สมาชิก  : 172 สมาชิกระดับชาติ
ภาษาทางการ : อังกฤษ
ประธาน: Tim Ellam, VE6SH
องค์กรแม่: สภาบริหาร
เว็บไซต์: www.iaru.org
สหภาพวิทยุสมัครเล่นนานาชาติ (อังกฤษ: International Amateur Radio Union: IARU) เป็นสมาพันธ์ระดับนานาชาติขององค์การระดับชาติที่เปิดโอกาสให้มีเวทีสำหรับแลกเปลี่ยนประเด็นต่าง ๆ เกี่ยวกับกิจการวิทยุสมัครเล่นทั่วโลก และเป็นตัวแทนร่วมกันในสหภาพโทรคมนาคมระหว่างประเทศ (ITU) โดยสหภาพวิทยุสมัครเล่นนานานชาติก่อตั้งขึ้นเมื่อปี พ.ศ. 2468 และเมื่อเดือนกรกฎาคม พ.ศ. 2564 มีสมาชิกระดับชาติจำนวน 172 สมาคม
ประวัติ

หลังจากการประชุมอย่างไม่เป็นทางการในปี พ.ศ. 2467 ผู้แทนจากฝรั่งเศส บริเตนใหญ่ เบลเยียม สวิตเซอร์แลนด์ อิตาลี สเปน ลักเซมเบิร์ก แคนาดา และสหรัฐ ได้จัดทำแผนเพื่อจัดการประชุมวิทยุสมัครเล่นนานาชาติขึ้นในปารีส ประเทศฝรั่งเศส เมื่อเดือนเมษายน พ.ศ. 2468 โดยการประชุมใหญ่นี้จัดขึ้นมาโดยมีวัตถุประสงค์ในการก่อตั้งองค์การวิทยุสมัครเล่นระดับนานาชาติ การประชุมดังกล่าวมีผู้แทนจาก 23 ประเทศ จากทวีปยุโรป อเมริกา และเอเชีย ซึ่งธรรมนูญของสหภาพวิทยุสมัครเล่นนานาชาติ (IARU) ได้รับการรับรองเมื่อวันที่ 17 เมษายน และวันต่อมาการก่อตั้งสหภาพวิทยุสมัครเล่นนานาชาติได้รับการรับรองเมื่อวันที่ 18 เมษายน พ.ศ. 2468 ในปัจจุบันถึงถือว่าวันที่ 18 เมษายน เป็นวันที่จัดให้มีการเฉลิมฉลองเนื่องในวันวิทยุสมัครเล่นโลก
พิธีสารจากการประชุมดังกล่าวถูกเขียนขึ้นเป็นภาษาอังกฤษ ภาษาฝรั่งเศส และภาษาเอสเปรันโต
การกำกับดูแล

สหภาพวิทยุสมัครเล่นนานาชาติ (IARU) มีประธานและรองประธานที่ได้มาจากการเลือกตั้ง ส่วนของเลขานุการจะได้มาจากการแต่งตั้ง และเจ้าหน้าที่ส่วนอื่น ๆ (รวมถึงตัวแทนระดับภูมิภาค) จะเป็นผู้จัดตั้งสภาบริหาร ปัจจุบันผู้ดำรงตำแหน่งประธานคือ Timothy Ellam, VE6SH (แคนาดา) รองประธานคือ Ole Garpestad, LA2RR (นอร์เวย์) และเลขานุการคือ Joel Harrison, W5ZN (สหรัฐ) สำนักเลขาธิการระหว่างประเทศของสหภาพวิทยุสมัครเล่นนานาชาติ (IARU International Secretariat: IARUIS) ดำเนินงานโดยสมาชิกของสมาคมหลังจากการเลือกตั้งโดยสมาชิก ซึ่งปัจจุบัน สมาคมวิทยุสมัครเล่นของอเมริกา (American Radio Relay League: ARRL) เป็นผู้ดำเนินงาน IARUIS จากสำนักงานใหญ่ในเมืองนิววิงตัน รัฐคอนเนทิคัต สหรัฐ
องค์การระดับภูมิภาค

สหภาพวิทยุสมัครเล่นนานาชาติ (IARU) ได้แบ่งองค์การออกเป็น 3 ภูมิภาค ชื่อว่า ภูมิภาคที่ 1, ภูมิภาคที่ 2 และภูมิภาคที่ 3 ซึ่งภูมิภาคเหล่านี้สอดคล้องกับภูมิภาคที่ประกาศใช้งานตามระเบียบของสหภาพโทรคมนาคมระหว่างประเทศ โดยในแต่ละภูมิภาคจะมีคณะกรรมการบริหารเป็นของตนเอง ปกติจะประกอบไปด้วยประธาน รองประธาน เลขานุการ และคณะกรรมการอีกหลายคน เจ้าหน้าที่ระดับภูมิภาคเหล่านี้จะได้รับการเลือกตั้งมาจากตัวแทนสมาคมสมาชิกในการประชุมระดับภูมิภาคทุก 3 ปี ส่วนผู้ประสานงานอาจจะได้รับการแต่งตั้งจากคณะกรรมการบริหารในภูมิภาคนั้น ๆ เพื่อสนับสนุนการทำงานในพื้นที่เฉพาะในภูมิภาค หรือเพื่อสนับสนุนกิจกรรมวิทยุสมัครเล่นภายในภูมิภาค โดยทั้ง 3 ภูมิภาคได้แต่งตั้งผู้ประสานงานเกี่ยวกับ กีฬาการค้นหาแหล่งกำเนิดสัญญาณวิทยุ (ARDF), การสื่อสารในภาวะฉุกเฉิน การเฝ้าติดตามการรบกวนทางแม่เหล็กไฟฟ้า และการแพร่กระจายของคลื่นวิทยุ
องค์การระดับภูมิภาค > IARU ภูมิภาคที่ 2

สหภาพวิทยุสมัครเล่นนานาชาติ ภูมิภาคที่ 2 (IARU ภูมิภาคที่ 2) ประกอบด้วยสมาคมสมาชิกที่เป็นตัวแทนของนักวิทยุสมัครเล่นในทวีปอเมริกา องค์การของ IARU ภูมิภาคที่ 2 ก่อตั้งขึ้นเมื่อปี พ.ศ. 2507 เริ่มต้นจากตัวแทนจากสมาคมวิทยุระดับชาติจำนวน 15 สมาคมได้เข้าร่วมการประชุมวิทยุสมัครเล่นแพนอเมริกาครั้งแรก ในเมืองเม็กซิโกซิตี ประเทศเม็กซิโก โดยมี Antonio Pita, XE1CCP เป็นประธานคนแรกของภูมิภาคนี้
เจ้าหน้าที่บริหาร:
ประธาน:  Ramón Santoyo, XE1KK
รองประธาน:  José Arturo Molina, YS1MS
เลขานุการ:  George Gorsline, VE3YV
เหรัญญิก:  John Bellows, K0QB
| ประเทศ | สมาคมสมาชิก | ชื่อย่อและเว็บไซต์ (หากมี) |
| --- | --- | --- |
|  แองกวิลลา | Anguilla Amateur Radio Society | AARS |
|  แอนทีกาและบาร์บิวดา | Antigua and Barbuda Amateur Radio Society | ABARS |
|  อาร์เจนตินา | Argentine Radio Club | RCA |
|  อารูบา | Aruba Amateur Radio Club | AARC |
|  บาฮามาส | Bahamas Amateur Radio Society | BARS |
|  บาร์เบโดส | Amateur Radio Society of Barbados | ARSB |
|  เบลีซ | Belize Amateur Radio Club | BARC |
|  เบอร์มิวดา | Radio Society of Bermuda | RSB |
|  โบลิเวีย | Radio Club of Bolivia | RCB |
|  บราซิล | League of Brazilian Amateur Radio Transmitters | LABRE |
|  หมู่เกาะบริติชเวอร์จิน | British Virgin Islands Radio League | BVIRL |
|  แคนาดา | Radio Amateurs of Canada | RAC |
|  หมู่เกาะเคย์แมน | Cayman Amateur Radio Society | CARS |
|  ชิลี | Chilean Radio Club | RCCH |
|  โคลอมเบีย | Colombian Amateur Radio League | LCRA |
|  คอสตาริกา | Radio Club of Costa Rica | RCCR |
|  คิวบา | Cuban Amateur Radio Federation | FRC |
|  กูราเซา | Dutch Caribbean Association for Experimental Radio Research | VERONA |
|  ดอมินีกา | Dominica Amateur Radio Club | DARCI |
|  สาธารณรัฐโดมินิกัน | Radio Club of the Dominican Republic | RCD |
|  เอกวาดอร์ | Guayaquil Radio Club | GRC |
|  เอลซัลวาดอร์ | El Salvador Amateur Radio Club | CRAS |
|  กรีเนดา | Grenada Amateur Radio Society | GARS |
|  กัวเตมาลา | Guatemala Amateur Radio Club | CRAG |
|  กายอานา | Guyana Amateur Radio Association  (ถูกระงับ)  | GARA |
|  เฮติ | Haitian Radio Club | RCH |
|  ฮอนดูรัส | Radio Club of Honduras | RCH |
|  จาเมกา | Jamaica Amateur Radio Association | JARA |
|  เม็กซิโก | Mexican Federation of Radio Experimenters | FMRE |
|  มอนต์เซอร์รัต | Montserrat Amateur Radio Society | MARS |
|  นิการากัว | Nicaraguan Radio Experimenters' Club | CREN |
|  ปานามา | Panamanian Amateur Radio League | LPRA |
|  ปารากวัย | Radio Club of Paraguay | RCP |
|  เปรู | Radio Club of Peru | RCP |
|  เซนต์คิตส์และเนวิส | St. Kitts-Nevis-Anguilla Amateur Radio Society | SKNAARS |
|  เซนต์วินเซนต์และเกรนาดีนส์ | St. Vincent & the Grenadines Amateur Radio Club | SVGARC |
|  ซูรินาม | Association of Radio Amateurs of Suriname  (ถูกระงับ)  | VRAS |
|  ตรินิแดดและโตเบโก | Trinidad and Tobago Amateur Radio Society | TTARS |
|  หมู่เกาะเติกส์และเคคอส | Turks and Caicos Amateur Radio Society | TACARS |
|  สหรัฐอเมริกา | สมาคมวิทยุสมัครเล่นของอเมริกา (สำนักเลขาธิการระหว่างประเทศของ IARU)  | ARRL |
|  อุรุกวัย | Radio Club of Uruguay | RCU |
|  เวเนซุเอลา | Radio Club of Venezuela | RCV |
องค์การระดับภูมิภาค > IARU ภูมิภาคที่ 3

สหภาพวิทยุสมัครเล่นนานาชาติ ภูมิภาคที่ 3 (IARU ภูมิภาคที่ 3) ประกอบด้วยสมาคมสมาชิกที่เป็นตัวแทนของนักวิทยุสมัครเล่นในออสเตรเลีย ส่วนใหญ่ของทวีปเอเชีย และหมู่เกาะแปซิฟิก แม้ว่าจะมีสมาชิกส่วนใหญ่อยู่ในภูมิภาค IARU อื่น ๆ แต่สมาคมวิทยุสมัครเล่นของอเมริกา (American Radio Relay League: ARRL) และ สมาคมวิทยุสมัครเล่นแห่งบริเตนใหญ่ (Radio Society of Great Britain: RSGB) ก็เป็นสมาชิกแบบเต็มของ IARU ภูมิภาคที่ 3 โดย ARRL เป็นตัวแทนของนักวิทยุสมัครเล่นในอเมริกันซามัว, กวม, หมู่เกาะนอร์เทิร์นมาเรียนา และดินแดนในภาวะพึ่งพิงอื่น ๆ ในมหาสมุทรแปซิฟิก ส่วน RSGB เป็นตัวแทนของนักวิทยุสมัครเล่นในบริติชอินเดียนโอเชียนเทร์ริทอรี IARU ภูมิภาคที่ 3 ให้ความสำคัญเป็นพิเศษเกี่ยวกับการเชื่อมโยงคุณสมบัติของใบอนุญาตวิทยุสมัครเล่น เพื่อส่งเสริมการออกอากาศร่วมกันของนักวิทยุสมัครเล่นในภูมิภาค
เจ้าหน้าที่บริหาร:
ประธาน:  Wisnu Widjaja, YB0AZ
เลขานุการ:  Shizuo Endo, JE1MUI
| ประเทศ | สมาคมสมาชิก | ชื่อย่อและเว็บไซต์ (หากมี) |
| --- | --- | --- |
|  ออสเตรเลีย | Wireless Institute of Australia | WIA |
|  บังกลาเทศ | Bangladesh Amateur Radio League | BARL |
|  บรูไน | Brunei Darussalam Amateur Radio Association | BDARA เก็บถาวร 2010-02-18 ที่ เวย์แบ็กแมชชีน |
|  จีน | Chinese Radio Amateurs Club | CRAC |
|  สาธารณรัฐจีน | Chinese Taipei Amateur Radio League | CTARL |
|  ฟีจี | Fiji Association of Radio Amateurs | FARA |
|  เฟรนช์พอลินีเชีย | Oceanian Radio and Astronomy Club | CORA |
|  ฮ่องกง | Hong Kong Amateur Radio Transmitting Society | HARTS |
|  อินเดีย | Amateur Radio Society of India | ARSI |
|  อินโดนีเซีย | องค์การวิทยุสมัครเล่นอินโดนีเซีย | ORARI |
|  ญี่ปุ่น | Japan Amateur Radio League | JARL |
|  มาเก๊า | Macau Amateur Radio Society | ARM |
|  มาเลเซีย | สมาคมเครื่องส่งสัญญาณวิทยุสมัครเล่นมาเลเซีย | MARTS |
|  พม่า | Burma Amateur Radio Transmitting Society  (ถูกระงับ)  | BARTS |
|  นิวแคลิโดเนีย | New Caledonian Amateur Radio Association | ARANC |
|  นิวซีแลนด์ | New Zealand Association of Radio Transmitters | NZART |

|  ปากีสถาน | Pakistan Amateur Radio Society | PARS |
|  ปาปัวนิวกินี | Papua New Guinea Amateur Radio Society  (ถูกระงับ)  | PNGARS |
|  ฟิลิปปินส์ | สมาคมวิทยุสมัครเล่นฟิลิปปินส์ | PARA |
|  หมู่เกาะพิตแคร์น | Pitcairn Island Amateur Radio Association | PIARA |
|  ซามัว | Samoa Amateur Radio Club | SARC |
|  สิงคโปร์ | สมาคมส่งสัญญาณวิทยุสมัครเล่นสิงคโปร์ | SARTS |
|  หมู่เกาะโซโลมอน | Solomon Islands Radio Society | SIRS |
|  เกาหลีใต้ | Korean Amateur Radio League | KARL |
|  ศรีลังกา | Radio Society of Sri Lanka | RSSL |
|  ไทย | สมาคมวิทยุสมัครเล่นแห่งประเทศไทย ในพระบรมราชุปถัมภ์ | RAST |
|  ตองงา | Amateur Radio Club of Tonga | ARCOT |
|  วานูวาตู | Vanuatu Amateur Radio Society | VARS |
|  เวียดนาม | Vietnam Amateur Radio Club | VARC |
องค์การระดับภูมิภาค > ประเทศที่ไม่มีสมาคมสังกัดสมาชิก IARU

* = ไม่มีการออกใบอนุญาตวิทยุสมัครเล่นในประเทศนี้
| Region 1 | Region 2 | Region 3 |
| --- | --- | --- |
|  แองโกลา  เบนิน  กาบูเวร์ดี  สาธารณรัฐแอฟริกากลาง  ชาด  คอโมโรส  อิเควทอเรียลกินี  เอริเทรีย  กินี-บิสเซา  ลิเบีย  มาดากัสการ์  มาลาวี  มอริเตเนีย  ไนเจอร์  ปาเลสไตน์  โซมาเลีย  ซูดานใต้  ซูดาน  โตโก  อุซเบกิสถาน  นครรัฐวาติกัน  เยเมน* |  กรีนแลนด์   เซนต์ลูเชีย |  อัฟกานิสถาน  ภูฏาน  กัมพูชา  หมู่เกาะคุก  ไมโครนีเชีย  อิหร่าน  คิริบาส  ลาว  มัลดีฟส์  หมู่เกาะมาร์แชลล์  นาอูรู  เนปาล  นีวเว  เกาหลีเหนือ*  ปาเลา  ติมอร์-เลสเต  ตูวาลู |
การประชุมการสื่อสารเหตุฉุกเฉินทางวิทยุสมัครเล่นระดับโลก

การประชุมการสื่อสารเหตุฉุกเฉินทางวิทยุสมัครเล่นระดับโลก (Global Amateur Radio Emergency Communications Conference: GAREC) เป็นการประชุมประจำปีที่จัดขึ้นโดยสหภาพวิทยุสมัครเล่นนานาชาติ (IARU) เพื่อหารือเกี่ยวกับแนวทางปฏิบัติของวิทยุสมัครเล่นระหว่างที่เกิดภัยธรรมชาติและเหตุฉุกเฉินอื่น ๆ โดยมีคำขวัญว่า "่ช่วยชีวิตผ่านการสื่อสารฉุกเฉิน" (Saving lives through emergency communications) การประชุม GAREC จัดขึ้นครั้งแรก ณ เมืองตัมเปเร ประเทศฟินแลดน์ เมื่อปี พ.ศ. 2548 ซึ่งสอดคล้องกับอนุสัญญาตัมเปเรในปี พ.ศ. 2541 ในการประชุมครั้งต่อ ๆ มา IARU ได้พยายามจัดการประชุมสัญจรไปยังภูมิภาคต่าง ๆ ใน IARU (โดยไม่ได้เรียงลำดับภูมิภาคที่จะไป)
กีฬาทางวิทยุ

สหภาพวิทยุสมัครเล่นนานาชาติ (IARU) ส่งเสริมการจัดการแข่งขันกีฬาทางวิทยุ (radiosport) ทั่วโลก โดยได้ประกาศใช้กฎสำหรับโทรเลขความเร็วสูงและสนับสนุนการแข่งขันชิงแชมป์ระดับภูมิภาคและระดับโลก IARU ยังประกาศใช้กฎที่ใช้ในการแข่งขันกีฬาการค้นหาแหล่งกำเนิดสัญญาณวิทยุ (ARDF) ส่วนใหญ่ รวมไปถึงสนับสนุนการแข่งขันชิงแชมป์ในระดับภูมิภาคและในระดับโลก สนับสนุนการแข่งขัน IARU HF World Championship ในการแข่งขันวิทยุสมัครเล่น ซึ่ง IARU ไม่ได้เป็นผู้จัดหรือผู้บริหารการแข่งขันกีฬาเหล่านี้โดยตรง แต่ให้การสนับสนุนและการอนุญาตผ่านองค์การเจ้าภาพที่จัดแข่งขัน
สถานีปฏิบัติการและรางวัล WAC

สหภาพวิทยุสมัครเล่นนานาชาติ (IARU) มีสถานีวิทยุอยู่ที่สำนักงานใหญ่ในเมืองนิววิงตัน รัฐคอนเนตทิคัต มีสัญญาณเรียกขานว่า NU1AW เนื่องจากสถานีวิทยุสมัครเล่นดังกล่าวได้รับอนุญาตในการตั้งจากคณะกรรมการกลางกำกับดูแลกิจการสื่อสารของสหรัฐ (FCC) หมายเลข "1" จึงมาจากสถานที่ตั้งในพื้นที่นิวอิงแลนด์ และ "NU" ถูกนำมาใช้งานจากช่วงยุคก่อนปี พ.ศ. 2471 ที่นักวิทยุสมัครเล่นขณะนั้นใช้ตัวอักษรอย่างไม่เป็นทางการในการระบุว่าเขาอยู่ใน "North America—USA" (อเมริกาเหนือ สหรัฐ) คำต่อท้าย "AW" แสดงความเชื่อมโยงถึงสมาคมวิทยุสมัครเล่นของอเมริกา (ARRL) ที่ใช้สัญญาณเรียกขานของสถานีตนเองว่า W1AW ซึ่งสถานี NU1AW มีกิจกรรมบนความถี่บ่อยครั้งโดยเฉพาะในช่วงระหว่างการแข่งขันวิทยุสมัครเล่น
หลายปีมาแล้วที่ IARU ได้ออกหนังสือรับรอง Worked All Continents (WAC) ให้กับนักวิทยุสมัครเล่นที่สามารถติดต่อครบได้ทั้ง 6 ทวีปทั่วโลกที่มีประชากรอาศัยอยู่ นอกจากนี้ยังมีรางวัลพิเศษและหนังสือรับรองสำหรับโหมดการออกอากาศในย่านต่าง ๆ อีกด้วย
ดูเพิ่ม

ความถี่แจ้งเหตุประสบภัยสากลของวิทยุสมัครเล่น
แหล่งข้อมูลอื่น

เว็บไซต์ IARU
รายชื่อปัจจุบันของ สมาคมสมาชิก IARU
เว็บไซต์ IARU Region 1
เว็บไซต์ IARU Region 2
เว็บไซต์ IARU Region 3
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  สหรัฐ 
ประเทศที่มีสมาคมสังกัดสมาชิกของ IARU  ภูมิภาคที่ 1 (101 ประเทศ)  ภูมิภาคที่ 2 (42 ประเทศ)  ภูมิภาคที่ 3 (29 ประเทศ)
บีอีซีเวิลด์

| --- | --- |

ประเภท: สื่อสารมวลชน
การซื้อขาย: SET:BEC
อุตสาหกรรม: สื่อประสม
รูปแบบ: สื่อและสิ่งพิมพ์
ก่อนหน้า: บริษัทในกลุ่มมาลีนนท์
ก่อตั้ง: 15 สิงหาคม พ.ศ. 2538; 29 ปีก่อน (2538-08-15)   (แปลงสภาพเป็นบริษัทมหาชนจำกัด เมื่อวันที่ 23 พฤศจิกายน พ.ศ. 2538)
ผู้ก่อตั้ง: วิชัย มาลีนนท์
สำนักงานใหญ่: อาคารมาลีนนท์ทาวเวอร์ ชั้น 30-34 ถนนพระรามที่ 4 แขวงคลองตัน เขตคลองเตย กรุงเทพมหานคร
พื้นที่ให้บริการ:  ประเทศไทย
บุคลากรหลัก: สมชัย บุญนำศิริ - ประธานกรรมการ / ประธานคณะกรรมการตรวจสอบและกำกับความเสี่ยง
ผลิตภัณฑ์: สถานีโทรทัศน์ สถานีวิทยุ รายการโทรทัศน์ คอนเทนต์ การแสดงสด บริการจองและจำหน่ายบัตร ดนตรี สตูดิโอ
บริษัทในเครือ: บจก.บางกอกเอ็นเตอร์เทนเม้นต์ บจก.บีอีซี-มัลติมีเดีย ฯลฯ
เว็บไซต์: www.becworld.com
บริษัท บีอีซี เวิลด์ จำกัด (มหาชน) (อังกฤษ: BEC World) เป็นบริษัทแม่ของกลุ่มบริษัทของตระกูลมาลีนนท์และกลุ่มช่อง 3 ซึ่งเป็นธุรกิจเกี่ยวกับการออกอากาศสื่อ การผลิตสื่อโฆษณา การผลิตรายการโทรทัศน์ และการจัดหารายการโทรทัศน์ เข้าด้วยกัน ก่อตั้งขึ้นเมื่อวันที่ 15 สิงหาคม พ.ศ. 2538 ก่อตั้งขึ้นเป็นบริษัทมหาชนจำกัด เมื่อวันที่ 23 พฤศจิกายน พ.ศ. 2538 จดทะเบียนเริ่มเข้าซื้อขายในตลาดหลักทรัพย์แห่งประเทศไทยเป็นวันแรก ในหมวดธุรกิจบันเทิงและสันทนาการ (ปัจจุบันคือหมวดธุรกิจสื่อและสิ่งพิมพ์) เมื่อวันที่ 18 กรกฎาคม พ.ศ. 2539 โดยใช้ชื่อย่อหลักทรัพย์ว่า “BEC”
บมจ.บีอีซี เวิลด์ มีสำนักงานใหญ่ตั้งอยู่ที่ชั้น 2, 3, 8, 9 และ 30-34 ของอาคารมาลีนนท์ทาวเวอร์ เลขที่ 3199 ถนนพระรามที่ 4 แขวงคลองตัน เขตคลองเตย กรุงเทพมหานคร 10110 ปัจจุบันมีทุนจดทะเบียน 2,000 ล้านบาท แบ่งออกเป็นหุ้นสามัญ 2,000 ล้านหุ้น มูลค่าหุ้นที่ตราไว้ หุ้นละ 1 บาท โดยหุ้นของบริษัทฯ เริ่มทำการซื้อขายในตลาดหลักทรัพย์แห่งประเทศไทย มาตั้งแต่วันที่ 18 กรกฎาคม พ.ศ. 2539 และใช้ชื่อย่อว่า BEC ซึ่งจนถึงวันที่ 31 ธันวาคม พ.ศ. 2553 กลุ่มบีอีซีเวิลด์ มีพนักงานรวมทั้งสิ้น 1,895 คน ปัจจุบันนายสมชัย บุญนำศิริเป็นประธานกรรมการ
รายชื่อผู้ถือหุ้นรายใหญ่

ข้อมูล ณ วันที่ 29 เมษายน พ.ศ. 2565
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้นรายใหญ่ | จำนวนหุ้นสามัญ | สัดส่วนการถือหุ้น |
| 1 | นายทวีฉัตร จุฬารกูร | 257,314,300 | 12.87% |
| 2 | น.ส.รัตนา มาลีนนท์ | 202,339,020 | 10.12% |
| 3 | น.ส. ฉันทนา จิรัฐิติภัทร์ | 161,647,900 | 8.08% |
| 4 | นาง หทัยรัตน์ จุฬางกูร | 155,389,800 | 7.77% |
| 5 | น.ส.อัมพร มาลีนนท์ | 149,780,200 | 7.49% |
| 6 | น.ส. นิภา มาลีนนท์ | 149,780,200 | 7.49% |
| 7 | บริษัท ไทยเอ็นวีดีอาร์ จำกัด | 130,014,351 | 6.50% |
| 8 | นายจาตุรนต์ นิพัทธกุศล | 58,787,500 | 2.94% |
| 9 | นายศรัณย์ นิพัทธกุศล | 58,787,500 | 2.94% |
| 10 | BNP PARIBAS SINGAPORE BRANCH | 58,342,900 | 2.92% |
ปัจจุบันกลุ่มมาลีนนท์เป็นผู้ถือหุ้นใหญ่ในบีอีซีเวิลด์ สัดส่วน 40.20% ข้อมูล ณ วันที่ 29 เมษายน พ.ศ. 2565 โดยมีรายละเอียดการถือหุ้นของกลุ่มมาลีนนท์ ดังนี้
น.ส.รัตนา มาลีนนท์ จำนวน 202,339,020 หุ้น สัดส่วน 10.12%
น.ส.นิภา มาลีนนท์ จำนวน 149,780,200 หุ้น สัดส่วน 7.49%
น.ส.อัมพร มาลีนนท์ จำนวน 149,780,000 หุ้น สัดส่วน 7.49%
นายศรัณย์ นิพัทธกุศล จำนวน 58,787,500 หุ้น สัดส่วน 2.94%
นายจาตุรนต์ นิพัทธกุศล จำนวน 58,787,500 หุ้น สัดส่วน 2.94%
นายทศพล มาลีนนท์ จำนวน 23,515,000 หุ้น สัดส่วน 1.18%
น.ส.ปิ่นกมล มาลีนนท์ จำนวน 23,515,000 หุ้น สัดส่วน 1.18%
นายณพธีร์ มาลีนนท์ จำนวน 23,515,000 หุ้น สัดส่วน 1.18%
น.ส.ณวรีย์ มาลีนนท์ จำนวน 23,515,000 หุ้น สัดส่วน 1.18%
น.ส.ณวาสินี มาลีนนท์ จำนวน 23,515,000 หุ้น สัดส่วน 1.18%
น.ส.แคทลีน มาลีนนท์ จำนวน 17,634,380 หุ้น สัดส่วน 0.88%
น.ส.เทรซีแอนน์ มาลีนนท์ จำนวน 16,460,500 หุ้น สัดส่วน 0.82%
น.ส.แอน มาลีนนท์ จำนวน 16,460,500 หุ้น สัดส่วน 0.82%
น.ส.ปิยวดี มาลีนนท์ จำนวน 8,230,250 หุ้น สัดส่วน 0.41%
น.ส.ปริศนา มาลีนนท์ จำนวน 8,230,250 หุ้น สัดส่วน 0.41%